Luister: Word deel van gebedsaksie vir Midde-Ooste(Foto: Timothy Eberly/Unsplash) Die een ding waarvoor vervolgde Christene vra, is gebed. Dit is waarom ŉ geleentheid soos Geopende Deure se Internasionale Dae van Gebed so broodnodig is. Hierdie gebedsgeleentheid wat tot Sondag 13 November duur, vra Christene om bymekaar te kom en te bid vir die vervolgde kerk. Vanjaar fokus die geleentheid om hoop te laat aanhou in die Midde-Ooste, waar gelowiges steeds erge vervolging ervaar net omdat hulle Jesus dien. “Christene in die streek voel dikwels vergete en daarom wil ons ons wêreldwye familie vra om deel te wees van hierdie gebedsaksie om God se lig in die Midde-Ooste te bring,” het Elizabeth Botha van Geopende Deure gesê. Daar is drie verskillende maniere waarop mense by die geleentheid kan betrokke raak. Christene kan vir die res van hierdie week daagliks soveel as moontlik vir vervolgde gelowiges bid. Nog ŉ manier is om ŉ gebedsbyeenkoms aan te bied, waar jy ŉ verteenwoordiger van Geopende Deure nooi om by die geleentheid te kom praat. Jy kan ook aansluit by Geopende Deure se “Een miljoen stemme in gebed”-veldtog. “So kan jy help om die wêreld in gebed te verlig vir die vervolgde kerk.” Bid vir die volgende vyf punte in die week van Internasionale Dae van Gebed: “Saam kan ons help om die kerk se werksaamhede in die Midde-Ooste te laat voortduur en as ŉ helder lig van hoop te bly skyn,” het Botha gesê. Besoek www.opendoors.org.za vir meer inligting oor Geopende Deure se Internasionale Dae van Gebed of om by die “Een miljoen stemme in gebed”-veldtog aan te sluit.